Man gee oor ná eksmeisie, ma se skietdood | Netwerk24
Man gee oor ná eksmeisie, ma se skietdood
Deur Reneilwe Dhludhlu 11 Oktober 2018 12:31
’n Man wat sy eksmeisie en haar ma na bewering Sondag doodgeskiet het, het homself Woensdag aan die polisie in Pietermaritzburg oorgegee.
Nombuso Dube (33) en Mtokozile Dube (70) se lyke is Woensdag net ná 07:30 met skietwonde in hul huis in Tongaat gevind, sê kol. Thembeka Mbele, provinsiale polisiewoordvoerder.
Die 53-jarige man is na die polisiekantoor in Tongaat geneem en word aangehou.
’n Gelisensieerde vuurwapen wat na bewering in die skietery gebruik is, is ook gevind. Die man sal na verwagting Vrydag in die landdroshof in Verulam verskyn.